Naziv obveznika: OSNOVNA ŠKOLA „LJUDEVIT GAJ“ KRAPINA Broj RKP-a: 15866

Sjedište obveznika: 49000 KRAPINA Matični broj: 03079589

Adresa sjedišta obveznika: TRG STJEPANA RADIĆA 1, KRAPINA OIB: 68206344969

Razina: 31 Šifra djelatnosti: 8520

Razdjel: 000

BILJEŠKE UZ FINANCIJSKE IZVJEŠTAJE

ZA RAZDOBLJE OD 01.SIJEČNJA DO 31. PROSINCA 2021. GODINE

Osnovna škola „Ljudevit Gaj“ Krapina posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje i Bilješke uz financijske izvještaje sastavlja i predaje u skladu s čl.105 Zakona o proračunu (NN 87/08.,136/12.,15/15.), te odredbama Pravilnika o financijskom izvješćivanju u proračunskom računovodstvu (NN 3/15.,93/15.,135/15.,2/17.,38/17.,112/18.,126/19.,145/20.,32/21.). Odgovorna osoba škole je Vlatka Družinec.

* **Bilješke uz Bilancu**

Bilješka broj 1 - AOP 010 Poslovni objekti - stanje na dan 31.12.2021. povećano je u odnosu na 01.01.2021. zbog izvršenih dodatnih ulaganja na zgradi škole, odnosno povećanja mehaničke stabilnosti i sanacija štete nastale nakon potresa na sportskoj dvorani te prilaznih staza te izvršenoj izmjeni unutarnje stolarije-vrata u prizemlju matične škole u Krapini.

Bilješka broj 2 – AOP 015 Uredska oprema i namještaj- stanje na dan 31.12. 2021. povećano je u odnosu na dan 01.01.2020. zbog nabave novih računala i školskog namještaja.

Bilješka broj 3 – AOP 016 Komunikacijska oprema - stanje na dan 31.12.2021. smanjeno je u odnosu na dan 01.01.2021. zbog izvršenog otpisa stare i neupotrebljive opreme nakon provedene inventure.

Bilješka broj 4 – AOP020 Sportska i glazbena oprema – stanje na dan 31.12.2021. povećano u odnosu na dan 01.01.2021. zbog nabave vanjskih golova za PŠ Donja Šemnica.

Bilješka broj 5 – AOP 021 Uređaji, strojevi i oprema za ostale namjene - stanje na dan 31.12. 2021. povećano je u odnosu na dan 01.01.2021. zbog nabave novih dokument kamera, elektronike za poteznu lesu, te prijenosa imovine odnosno stolova i klupa za učionicu na otvorenome od strane osnivača, Grada Krapine.

Bilješka broj 6 – AOP 031 Knjige - stanje na dan 31.12.2021. uvećano je u odnosu na 01.01.2021. zbog nabave udžbenika za sve učenike škole (primljena sredstva od MZO-a) i nabave novih knjiga i stručne literature za školsku knjižnicu (primljena sredstva od MZO-a i Grada Krapine) te zbog darovanih knjiga.

Bilješka broj 7 – AOP 035 Ispravak vrijednosti knjiga, umjetničkih djela i ostalih izložbenih vrijednosti- stanje na dan 31.12.2021. uvećano u odnosu na 01.01.2021. zbog odluke škole da se svi nabavljeni udžbenici otpišu jednokratno u 100% iznosu, te redovnog otpisa knjiga u školskoj knjižnici.

Bilješka broj 8 – AOP 049 Sitni inventar - povećan je u odnosu na stanje 01.01.2021. zbog nabave novog sitnog inventara potrebnog za rad škole.

Bilješka broj 9 – AOP 067 Novac na računu – stanje 31.12.2021. veće je nego stanje 01.01.2021. i odgovara izvodu banke na dan 31.12.2021.

Bilješka broj 10 – AOP 081 Ostala potraživanja – stanje 31.12.2021. veće je u odnosu na 01.01.2021. i odnosi se na potraživanja od HZZO-a za bolovanja preko 42 dana i bolovanje ozljeda na radu zbog toga što nije izvršena kompenzacija za 2020. ni 2021. godinu.

Bilješka broj 11 - AOP 150 Potraživanja za pomoći proračunskim korisnicima iz proračuna koji im nije nadležan odnosi se na potraživanja od KZŽ za projekt prehrane učenika „Zalogajček“ za prosinac 2021.

Bilješka broj 12 – AOP 154 Potraživanja za upravne i administrativne pristojbe, pristojbe po posebnim propisima i naknade- veće u odnosu na dan 01.01.2021. i odnose se na neplaćene račune za školsku kuhinju.

Bilješka broj 13 - AOP 155 Potraživanja za prihode od prodaje proizvoda i robe te pruženih usluga - stanje na dan 31.12.2021. manje je u odnosu na dan 01.01.2021. i odnosi se na neplaćeni račun za iznajmljivanje školske sportske dvorane i račune za prehranu zaposlenika.

Bilješka broj 14 – AOP 158 Ispravak vrijednosti potraživanja iskazan na dan 01.01.2021. odnosi se na ispravak vrijednosti potraživanja za prihode od prodaje proizvoda i robe te pruženih usluga- iznajmljivanje sportske dvorane udruzi koja je naknadno ugašena (2016.god.) te je vrijednost potraživanja ispravljena 100%. Zbog nemogućnosti naplate izvršen je otpis potraživanja te je stanje na dan 31.12.2021. 0 kuna.

Bilješka broj 15 – AOP 161 Potraživanja od prodaje proizvedene dugotrajne imovine odnose se na prodane stanove te je stanje 31.12.2021. manje u odnosu 01.01.2021. zbog otplaćivanja rata prema kupoprodajnom ugovoru.

Bilješka broj 16 – AOP 168 Kontinuirani rashodi budućih razdoblja odnose se na plaće za prosinac 2021. i veći su u odnosu na stanje 01.01.2021. zbog veće osnovice za obračun plaće.

Bilješka broj 17 – AOP 172 Obveze za zaposlene stanje 31.12.2021. veće je u odnosu na dan 01.01.2021. zbog veće osnovice nego u istom razdoblju prethodne godine.

Bilješka broj 18 - AOP 173 Obveze za materijalne rashode – stanje na dan 31.12.2021. veće u odnosu na 01.01.2021. zbog većih troškova za navedene rashode.

Bilješka broj 19 - AOP 177 Obveze za ostale financijske rashode veće su u odnosu na 01.01.2021. zbog kamata za sudski postupak, krajem prosinca je zaprimljena pravomoćna sudska presuda zbog isplate razlike plaće te su obračunate kamate za doprinose, porez i troškove sudskog postupka.

Bilješka broj 20 - AOP 182 Ostale tekuće obveze – stanje na dan 31.12.2021. veće je u odnosu na 01.01.2021., a odnosi se na obvezu uplate 65 % prihoda od prodaje stanova u državni proračun, na bolovanje-refundacija preko HZZO-a. Saldo je veći zbog toga što nije izvršena kompenzacije bolovanja između MZO i HZZO za 2020. i 2021. god.

Bilješka broj 21 – AOP 241 Višak prihoda poslovanja i AOP 246 Manjak prihoda od nefinancijske imovine- ostvaren je višak prihoda poslovanja 37.658 kn te manjak prihoda od nefinancijske imovine od 37.758 kn. Ostvaren je manjak, najvećim dijelom zbog toga što nam nisu doznačena sredstva od MZO za testiranje radnika koji nisu cijepljeni, za studeni i prosinac, zbog pristigle pravomoćne sudske presude krajem prosinca za koju nam također nisu doznačena sredstva, za školsku kuhinju prema projektu „Zalogajček“ te neplaćenih računa od roditelja za školsku kuhinju. Manjak prihoda od 100 kn (AOP239) pokriti će se u sljedećem razdoblju.

Bilješka broj 22 - AOP 253-254 Izvanbilančni zapisi – stanje na 31.12.2021. iznosi 760.614 kn; odnosi se na tuđu imovinu dobivenu na korištenje: tablete, prijenosna računala i projektore od Carneta /MZO-a u iznosu 714.379 kn za koje još nije napravljen prijenos vlasništva. Veći je u odnosu na stanje 01.01.2021. zbog evidencije potencijalnih obveza po osnovi sudskih sporova u tijeku i koji su započeli u 2021. god. u iznosu 38.734 kn (tablica 2). Također, u izvanbilančnoj evidenciji vodi se i fotokopirni aparat u iznosu 7.500 kn dobiven na korištenje od dobavljača Copia forum.

Bilješka broj 23 – AOP 257 i AOP 258 Potraživanja za prihode poslovanja odnose se na potraživanja za školsku kuhinju i iznajmljivanje školskog prostora te su u odnosu na 01.01.2021. smanjeni. Od toga su dospjela potraživanja 9.060 kn za koje se poduzimaju mjere slanja opomene te nedospjela 26.958 kn (računi izdani krajem prosinca s dospijećem krajem siječnja 2022.,te „Zalogajček“).

Bilješka broj 24 -AOP 260- Potraživanja od prodaje nefinancijske imovine (stanovi) manji su na dan 31.12.2021. nego 01.01.2021. zbog redovite otplate rata za stanove.

Bilješka broj 25 – AOP 261 Potraživanja za naknade koje se refundiraju- stanje na dan 31.12.2021. veće je u odnosu na stanje 01.01.2021. zbog toga što nije izvršena kompenzacija između MZO i HZZO za bolovanja zbog ozljede na radu i bolovanja preko 42 dana.

Bilješka broj 26 – AOP 281 Obveze za rashode poslovanja odnose se na obveze za isplatu plaće i naknade plaća te materijalne rashode koji su podmireni u siječnju 2022. dospjelih obveza za rashode poslovanja nema.

Bilješka broj 27 – AOP 291 Ostale nespomenute obveze – iznose 30 kuna i odnose se na previše uplaćenu školsku kuhinju, a iznos je u odnosu na 01.01.2021. smanjen zbog izvršenog ispravka knjiženja na ispravan konto, odnosno na Obveze za naplaćene tuđe prihode AOP 292 - obveza uplate 65% prihoda u državni proračun za prodane stanove.

Bilješka broj 28 – AOP 295 Obveze proračunskih korisnika za povrat u proračun odnosi se na povrat bolovanja preko HZZO-a.

Promjene na ostalim AOP su neznatne i nemaju značajnijeg utjecaja na Bilancu.

Tablica 1: Popis ugovornih odnosa i slično koji uz ispunjenje određenih uvjeta mogu postati obveza ili imovina

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red. br. | Datum izdavanja/  primanja jamstva | Instrument osiguranja | Iznos danog/  primljenog jamstva | Primatelj/ davatelj jamstva | Namjena | Dokument | Rok važenja | Napom. |
| **-** | **-** | **-** | **-** | **-** | **-** | **-** | **-** | **-** |

Bilješka broj 29 - Školska ustanova nema iskazane podatke u izvanbilančnoj evidenciji o ugovornim odnosima koji bi uz ispunjenje određenih uvjeta mogli postati obveza ili imovina pa se obvezni propisani podaci u tablici ne prikazuju.

Tablica 2: Popis sudskih sporova u tijeku

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Red.  br. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva/  priljeva sredstava | Početak sudskog spora | Napomena |
| 1 | Škola | Radnik 1 | Razlika plaće | 9.159,97 | 13.347,47 | Tijekom 2022. | 08.01.2021. | - |
| 2 | Škola | Radnik 2 | Razlika plaće | 4.183,48 | 8.370,98 | Tijekom 2022. | 01.02.2021. |  |
| 3 | Škola | Radnik 3 | Razlika plaće | 4.492,64 | 8.680,14 | Tijekom 2022. | 02.07.2021. |  |
| 4 | Škola | Radnik 4 | Razlika plaće | 4.148,32 | 8.335,82 | Tijekom 2022. | 09.07.2021. |  |

Bilješka broj 30 - škola ima 4 sudska postupka u tijeku zbog isplate razlike plaće za 6% te su u tablici prikazani procijenjeni troškovi sudskih sporova.

* **Bilješke uz Izvještaj o prihodima i rashodima, primicima i izdacima**

Bilješka broj 31 – AOP 064 Tekuće pomoći proračunskim korisnicima iz proračuna koji im nije nadležan- (MZO za plaće; KZŽ za plaće pomoćnika u nastavi, natjecanja, radne bilježnice, „Zalogajček“; i sl.)- u prethodnom razdoblju ostvareno je 9.206.677 kn, a u izvještajnom razdoblju 10.167.247 kn. Razlog zbog čega je došlo do većih odstupanja u odnosu na prethodnu godinu je povećanje osnovice za obračun plaće, uplata zaostataka iz prethodne godine od Krapinsko zagorske županije za „Zalogajček“.

Bilješka broj 32 - AOP 065 Kapitalne pomoći proračunskim korisnicima iz proračuna koji im nije nadležan- u prethodnoj godini ostvareno 354.191 kn, a u 2021. 168.430 kn i to od MZO za nabavu knjiga i stručne literature za školsku knjižnicu 6.000 kn, za nabavu računala 8.558 kn, za nabavu udžbenika za učenike naše škole 53.872 kune, te 100.000 kn od Ministarstva kulture za izmjenu unutarnje stolarije-vrata u prizemlju zgrade škole u Krapini. Iznos za nabavu udžbenika je manji u odnosu na prethodno razdoblje zbog toga što se koriste udžbenici nabavljeni prethodnih godina.

Bilješka broj 33 – AOP 112 Ostali nespomenuti prihodi povećani su u ovom izvještajnom razdoblju i to zbog što nije bilo dugotrajnijeg prekida nastave i rada od kuće pa je i prehrana učenika normalno organizirana u školi za što su izdavani računi. Ostvareni su i prihodi od osiguranja za refundaciju štete nastalu zbog puknuća vodovodne cijevi u PŠ Donja Šemnica i za oštećenu informatičku opremu.

Bilješka broj 34 – AOP 122 Prihodi od pruženih usluga – u prethodnom razdoblju ostvareno je 44.930 kn, a u tekućem izvještajnom razdoblju 24.285 kn što je rezultat manjeg iznajmljivanja školske sportske dvorane te učionica korisnicima također zbog epidemije Covid19.

Bilješka broj 35 – AOP 123 Donacije od pravnih i fizičkih osoba – u tekućem izvještajnom razdoblju su smanjene, a odnose se na donaciju kompleta prve pomoći od GD Crvenog križa Krapina, drenažnih rešetki za postavljanje podloge za učionicu na otvorenome, knjiga i priručnika za školsku knjižnicu te novčanih donacija namijenjenih za nabavu računalne opreme i sportske opreme.

Bilješka broj 36 - AOP 129 Prihodi iz nadležnog proračuna značajno su povećani u odnosu na prethodno razdoblje, ostvareno je ukupno 1.689.288 kuna od čega iz decentraliziranih sredstava 1.032.602 kune za financiranje materijalnih rashoda poslovanja, 361.000 kuna za financiranje rashoda za nabavu nefinancijske imovine i dodatna ulaganja na građevinskim objektima. Grad Krapina je doznačio povrh decentraliziranih sredstava ukupno 295.686 kuna od čega 38.200 kuna za školsku kuhinju za učenike koji ostvaruju pravo na besplatnu prehranu, 81.169 kuna za nabavu radnih bilježnica, 20.801 kunu za školsku shemu, 1.602 kune za financiranje dijela plaće za pomoćnika u nastavi, 3.360 kuna za financiranje ugovora o djelu za e-tehničara, 99.653 kune za financiranje pojačavanja mehaničke stabilnosti i sanacije sportske dvorane i prilaznih staza školi zbog štete nastale od potresa, 40.000 kuna za tekuće i investicijsko održavanje građevinskih objekata, odnosno krečenje unutarnjih i vanjskih zidova sportske dvorane te 10.900 kuna za izmjenu unutarnje stolarije-vrata u matičnoj školi Krapina.

Bilješka broj 37 – AOP 147 Rashodi za zaposlene – povećani u odnosu na prethodno razdoblje zbog povećanja osnovice za obračun plaće, većeg iznosa za posebne uvjete rada za rad s djecom s teškoćama i za rad u kombiniranom razrednom odjelu, isplate godišnje nagrade za uspješnost u radu i sl.

Bilješka broj 38 – AOP 158 Materijalni rashodi – povećani u odnosu na prethodno izvještajno razdoblje;

*-****naknade troškova zaposlenima****-* AOP 159 (službena putovanja, naknade za prijevoz su povećani zbog toga što se nastava održavala redovno, odnosno nije bilo rada od kuće pa je i prijevoz radnicima redovno isplaćivan, te je bilo više odlazaka na stručne skupove nego prethodne godine,

*-****rashodi za materijal i energiju***- AOP 164 povećani su u odnosu na prethodno izvještajno razdoblje - bilježimo povećanje na računu za nabavu uredskog materijala i ostalih materijalnih rashoda, odnosno nabave dezinficijensa, rukavica, higijenskih maski i materijala za čišćenje i održavanje, na računu za nabavu materijala i sirovina, odnosno namirnica za školsku kuhinju, na računu energije zbog toga što tijekom 2021. god. nije bilo uvedenog dugotrajnog rada od kuće kao što je to bilo tijekom 2020. pa je stoga i potrošnja na navedenim računima veća. Troškovi materijala i dijelova za tekuće i investicijsko održavanje su povećani zbog nabave novih bravica na učeničkim garderobnim ormarima te nabave gornjih ploča za školske klupe te naslona i sjedalica za popravke potrganih učeničkih klupa i stolaca. Troškovi radne i zaštitne odjeće i obuće su povećani zbog nabave nove radne odjeće-kuta i natikača za spremačice, kuharice i domara. Troškovi nabave sitnog inventara značajno su smanjeni u odnosu na prošlu godinu zbog toga što je tijekom prethodnih godina nabavljen značajan dio raznih nastavnih sredstava i pomagala sredstvima dobivenim od MZO u sklopu Škole za život pa tijekom 2021. nije bilo toliko potrebe za nabavljanjem novog inventara.

-***rashodi za usluge*** *–* AOP 172 u odnosu na prethodno razdoblje povećani su i to najviše na sljedećim stavkama: usluge telefona, pošte i prijevoza učenika- prijevoz učenika je povećan jer nije bilo nastave na daljinu već su učenici redovito dolazili na nastavu u školu, ali i zbog sanacije nadvožnjaka u Lepajcima školski autobus je vozio okolnim putem što je također povećalo cijenu prijevoza, zdravstvene i veterinarske usluge su povećane zbog uvedenog obveznog Covid testiranja radnika koji nisu cijepljeni, intelektualne i osobne usluge su povećane zbog plaćanja ugovora o djelu za e-tehničara, zakupnine za opremu su povećane jer se fotokopirni stroj koji je u zakupu koristio kroz cijelo vrijeme nastavne godine. Rashodi za usluge tekućeg i investicijskog održavanja neznatno su smanjeni u odnosu na prošlu godinu, unutar njih najviše je utrošeno na tekuće i investicijsko održavanje građevinskih objekata i to rušenje dimnjaka i popravak krova te za sanaciju zidova na južnoj strani zgrade matične škole zbog štete nastale od potresa, pokrečeni su prostori PŠ Lepajci i PŠ Donja Šemnica te sportska dvorana u matičnoj školi u Krapini. U PŠ Donja Šemnica u jednoj učionici postavljen je laminat, a i sanirana je šteta nastala uslijed puknuća vodovodne cijevi. Ostali rashodi tekućeg i investicijskog održavanja odnose se na održavanje kotlovnica i postrojenja za centralno grijanje, na održavanje informatičke opreme i drugih uređaja i opreme u školi. Usluge promidžbe i informiranja odnose se na nabavu zaštitnih maski s otisnutim nazivom škole koje su podijeljene povodom obilježavanja 110. godišnjice škole. Komunalne usluge su smanjene i odnose se na redovne mjesečne troškove dok su prethodne godine tu bili uključeni troškovi čišćenja tavanskog prostora. Ostali rashodi unutar rashoda za usluge smanjeni su ili ostvareni s neznatnim odstupanjima;

*-****naknade troškova osobama izvan radnog odnosa***-AOP 182 u tekućoj godini rashodi nisu ostvareni-nema stručnog osposobljavanja;

*-****ostali nespomenuti rashodi poslovanja***- AOP 183 povećani su u odnosu na prethodno izvještajno razdoblje i to zbog povećanja troškova za premije osiguranja, troškova sudskih postupaka zbog tužbi radnika za isplatu razlike plaće od 6 %, ostali nespomenuti rashodi poslovanja zbog nabave sadnica i ljekovitog bilja za školski vrt dok su reprezentacija te pristojbe i naknade smanjeni.

Bilješka broj 39 – AOP 191- Financijski rashodi - bankarske usluge i zatezne kamate znatno su povećane u odnosu na prethodno izvještajno razdoblje i to zbog povećanja naknada od strane poslovne banke te zbog obračuna zateznih kamata za poreze, doprinose i na troškove sudskih postupaka zbog neisplate uvećanja plaće za 6%.

Bilješka broj 40 – AOP 256 Naknade građanima i kućanstvima u naravi smanjene su u odnosu na prethodno razdoblje, a odnose se na rashode za nabavu radnih bilježnica za učenike naše škole koje su financirali Grad Krapina i Krapinsko zagorska županija, svaki 50%, a ukupan iznos je 162.339 kn, te nabavu radnih udžbenika u iznosu 158.165 kn koje je financirano iz Državnog proračuna.

Bilješka broj 41 – AOP 292 - Prihodi od prodaje nefinancijske imovine veći su u odnosu na prethodno razdoblje zbog otplate više rata odjedanput i odnose se na prihode škole (35%) od prodanih stanova.

Bilješka broj 42 – AOP 364 Uredska oprema i namještaj – u prethodnom izvještajnom razdoblju iznose 113.056 kn, u tekućem izvještajnom razdoblju ostvareno u iznosu 66.812 kn i odnose se na nabavu stolnih i prijenosnih računala te na kupnju namještaja za opremanje učionica.

Bilješka broj 43 - AOP 369 Sportska i glazbena oprema – u prethodnom razdoblju nije ostvareno, u tekućem iznosi 7.232 kn i odnosi se na nabavu golova za vanjsko igralište PŠ Donja Šemnica.

Bilješka broj 44 – AOP 370 - Uređaji, strojevi i oprema za ostale namjene – u prethodnom izvještajnom razdoblju ostvareno 16.587 kn, a u tekućem 21.693 kn; nabavljene su dvije dokument kamere 6.886 kn, te automatika za poteznu lesu kod matične škole u Krapini 14.807 kn.

Bilješke broj 45 - AOP 378 - Knjige- u prethodnom izvještajnom razdoblju ostvareno 128.875 kn, a u tekućem izvještajnom razdoblju 66.591 kn – za nabavu knjiga i stručne literature za školsku knjižnicu utrošeno je 11.140 kn, dobivene donacija knjiga 1.579 kn, i najveća stavka, 53.872 kn za nabavu udžbenika za učenike naše škole koje je financiralo MZO. Iznos za nabavu udžbenika je manji jer se koriste udžbenici nabavljeni prethodnih godina.

Bilješka broj 46 – AOP 397 Dodatna ulaganja na građevinskim objektima – u prethodnom izvještajnom razdoblju ostvareno 285.000 kn, a u tekućem 491.553 kn. Odnosi se na dodatna ulaganja na građevinskim objektima-povećanje mehaničke stabilnosti i sanaciju sportske dvorane te prilaznih staza kod matične škole Krapina zbog štete nastale uslijed potresa. Najveći dio, 281.000 kn financiran je iz decentraliziranih sredstava dok je 99.653 kune financirano sredstvima Grada Krapine. Također, škola je prijavom na natječaj Ministarstva kulture dobila 100.000 kn za izmjenu unutarnje stolarije te su izmijenjena vrata u prizemlju zgrade matične škole u Krapini. Kako bi moglo biti izmijenjeno svih osam vrata na učionicama i tajništvu u prizemlju zgrade, dobili smo 10.900 kn dodatnih sredstava od strane osnivača, Grada Krapine.

Ostali ovdje nenavedeni prihodi i rashodi ostvareni su u manjem iznosu u odnosu na prethodno razdoblje te nisu značajno utjecali na poslovanje ili uopće nisu ostvareni tijekom izvještajnog razdoblja.

Bilješka broj 47 – AOP 634 - Višak prihoda i primitaka – u tekućem izvještajnom razdoblju iznosi 17.548 kn.

Bilješka broj 48 - AOP 637 Manjak prihoda i primitaka – preneseni iznosi 17.648 kn.

Bilješka broj 49 - AOP 639 Manjak prihoda i primitaka za pokriće u sljedećem razdoblju iznosi 100 kn. Nastao je zbog modificiranog računovodstvenog načela prema kojem se rashodi priznaju na temelju nastanka poslovnog događaja i u izvještajnom razdoblju na koje se odnose, dok se prihodi priznaju u izvještajnom razdoblju u kojem su postali raspoloživi. Škola ima nenaplaćena potraživanja za školsku kuhinju od roditelja 27.885 kn i 1.270 kn od radnika škole, 5.213 kn za projekt „Zalogajček“ od KZŽ, zatim 1.650 kn za iznajmljivanje dvorane. Isto tako, škola je bila dužna organizirati provođenje Covid testiranja radnika koji nisu cijepljeni, što za studeni i prosinac iznosi 11.950 kuna. Krajem prosinca zaprimljena je pravomoćna sudska presuda za koju su rashodi knjiženi u ukupnom iznosu 15.146 kn u 2021. god.

Prihodi za gore navedene rashode biti će ostvareni tijekom 2022. godine.

Prikaz rezultata prema izvorima financiranja:

|  |  |  |  |  |  |  |  |
| --- | --- | --- | --- | --- | --- | --- | --- |
| Izvor prihoda i primitaka  Račun | 2021. godina | | | | | | |
| Opći prihodi i primici | Vlastiti prihodi | Prihodi za posebne namjene | Pomoći | Donacije | Prihodi od prodaje imovine i nadoknade štete od osiguranja | Rezultat |
| 6 | 1.689.287,56 | 10.900,00 | 321.543,75 | 10.335.676,80 | 15.101,74 | 17.089,50 | 12.389.599,35 |
| 3 | 1.217.516,15 | 7.142,59 | 295.932,13 | 10.176.018,98 | 6.495,74 | 16.612,66 | 11.719.718,25 |
| Višak/manjak redovnog poslovanja | 471.771,41 | 3.757,41 | 25.611,62 | 159.657,82 | 8.606,00 | 476,84 | 669.881,10 |
| 7 | 0 | 0 | 0 | 0 | 0 | 1.547,84 | 1.547,84 |
| 4 | 471.553,00 | 3.126,93 | 139,98 | 168.430,40 | 8.606,00 | 2.024,68 | 653.880,99 |
| Višak/manjak od nefinancijske imovine | -471.553,00 | -3126,93 | -139,98 | -168.430,40 | -8.606,00 | -476,84 | -652.333,15 |
| Rezultat 2021. | 218,41 | 630,48 | 25.471,64 | -8.772,58 | 0,00 | 0,00 | 17.547,95 |
|  |  |  |  |  |  | Preneseni manjak 2020. | -17.648,27 |
|  |  |  |  |  |  | Rezultat poslovanja | -100,32 |

Ukupno ostvareni rezultat poslovanja je manjak u iznosu -100,32 kuna.

Preneseni manjak poslovanja iz 2020. iznosio je 25.439,27 kn, ali je tijekom 2021. god. Turistička agencija izvršila povrat sredstava uplaćenih 2020. god. za maturalno putovanje u iznosu 7.791 kn pa sad on iznosi 17.648,27 kn.

Bilješka broj 50 – AOP 640 kontinuirani rashodi budućih razdoblja odnosi se na plaću za prosinac 2021. koja je isplaćena u siječnju 2022. i iznose 803.925 kn.

* **Bilješke uz izvještaj o promjenama u vrijednosti i obujmu imovine i obveza**

Bilješka broj 51 – AOP 021 zabilježen je iznos povećanja dugotrajne imovine zbog prijenosa nefinancijske imovine- stolovi i klupe za učionicu na otvorenome, od strane Grada Krapine u vlasništvo OŠ „Ljudevit Gaj“ i to u iznosu 16.717 kn.

* **Bilješke uz Izvještaj o obvezama**

Bilješka broj 52 – AOP 001 Stanje obveza 1.siječnja- 877.325 kuna odnosi se na plaću i naknade za prosinac 2020. te na režijske troškove iz prosinca 2020. za koje su računi zaprimljeni i podmireni u siječnju 2021.

Bilješka broj 53 –AOP 038- Stanje obveza na kraju izvještajnog razdoblja iznosi ukupno 957.917 kuna, sve nedospjele obveze, i to 792.221 kuna za rashode za zaposlene (isplaćeno 10.01.2022.), 65.075 kn za materijalne rashode poslovanja, 3.801 kn za financijske rashode i 30 kn za ostale tekuće obveze za previše plaćenu školsku kuhinju s dospijećem do kraja siječnja 2021. Svi računi i obveze podmireni su do kraja siječnja 2022. godini.

Bilješka broj 54 - AOP 098 -Međusobne obveze proračunskih korisnika iznose 96.791 kn i odnose se na obvezu uplate 65% stanarine u Državni proračun 14.732 kn i bolovanje HZZO 82.059 kn.

* **Bilješke uz Izvještaj o rashodima prema funkcijskoj klasifikaciji**

Bilješka broj 55 – AOP 113 prikazuje ukupne rashode poslovanja umanjene za troškove prehrane i prijevoza djece.

Bilješka broj 56 – AOP 122 Dodatne usluge u obrazovanju prikazuju troškove prehrane i prijevoza djece.

U Krapini, 31.01.2022. M.P. Odgovorna osoba:

Osoba za kontaktiranje: Biserka König dr.sc. VLATKA DRUŽINEC

Telefon: 049/370-618